આણંદ નગરપાલિકા ફાયર બ્રિગેડના નરેન્દ્વ ભાઇ પંડ્યાએ જણાવેલ કે,આણંદ કૃષિ. યુનિ. કેમ્પસમાં આવેલ આર.બી.આર.યુ યુનિટમાં આગ લાગી હોવાનું ફોન આવતાં તાત્કાલિક આણંદ ફાયર બ્રિગેડની ટીમ ઘટના સ્થળે દોડી ગઇ હતી. ડાંગર-બાજરીના પુરા એકત્રિત કરવામાં આવેલ હતાં. શોર્ટ સર્કીટ થતાં એકા એક પ્રચંડ આગ ફાટી નિકળી હતી. ફાયર બ્રિગેડની ટીમો દ્વારા સતત પાણીનો મારો ચલાવતાં બે કલાકની જહેમત બાદ આગ ઉપર કાબુ મેળવ્યો હતો. જેમાં દસ હજાર ઉપરાંત લીટર પાણી છંટકાવ કરવામાં આવ્યો હતો. પુરામાં લાગેલી આગ ના બનાવને પગલે આજુ-બાજુના સ્થાનિક રહીશોના ટોળા ઉમટી પડ્યા હતાં.